**Исаның туылу мейрамы кезіндегі жалғыздық сезімімен күресу**

**екіншісі**

***Патша оларға былай деп жауап береді: «Сендерге шындығын айтамын: Менің мына бауырларымның тіпті ең маңызсыз болып көрінген біреуіне жасаған жақсылықтарың — шын мәнінде Маған жасаған жақсылықтарың!»***

***(Матай 25:40)***

Екінші қадам - адамдармен қайта байланыс орнату, тіпті егер сіз өзіңізді осы қадамға баруға мәжбүрлесеңіз де. Не істесеңіз де, үйде отырып алып, өзіңізді аямаңыз. Бір жерде, басқа бір адам да сіз сияқты өзін жалғыз сезініп жатыр. Сол адамды тауып алыңыз. Ауруханаларға қоңырау шалып, оларға волонтерлар қажет емес пе деп сұраңыз. Балалар үйіне барып, сол жердегі балаларға ертегі оқып беріңіз. Құтқару миссияларына барып, үйсіздерге тамақ беруге көметесіңіз. Азық-түлік себетін дайындап, жұмыссыз біреуге апарып беріңіз. Немесе мысалға, бұрыннан бері армандап жүрген балаға, велосипед сатып алып беріңіз, және оны сыйлаған кезде оның көзіндегі қуанышты байқаңыз.

Депрессияның негізгі шешімдерінің бірі - қайта байланыс орнату, ал біз болса, сондай кезде, үйде жалғыз өзіміз, көңілсіз отыруды жөн көреміз.

Қытайда коммунистер билікке келген кезде, екі миссионер Рудольф Босшардт пен Арнолис Хейман тұтқындалып, түрмеге жабылған еді. Жаз күзге, күз қысқа ауысқан еді. Сөйтіп, олар Исаның туылған күнін Пекиннің салқын, жылытатын жүйесі жоқ түрмеде қарсы алады.

Иә, әрине, олар суықта мұздап, жалғыздықты сезінді. Олар түрмеден шығып, отбасыларымен бірге үйде болғылары келді. Олардың бірі жерге қолын созып, сабаннан, «Құдай бізбен бірге!» дегенді білдіретін «Иммануил» деген сөзді құрады. Олар соған қарап, сол жазудың шындық екенін түсіне бастады.

Олар өздерінің куәлігінде, сол кезде Иса олармен бірге екенін түсініп, сол сөз жүректерін жылытқандай болды деп айтып берді. Иә, Құдай шынымен бізбен бірге. Бұны түсіну - жалғыздық сезімі, кез келген қиындық кезіндегі күресу жолы болып табылады.